
LIETUVOS RESPUBLIKOS
RYŠIŲ REGULIAVIMO TARNYBOS
TARYBA

NUTARIMAS
DĖL LIETUVOS RESPUBLIKOS RYŠIŲ REGULIAVIMO TARNYBOS DIREKTORIAUS 2011 M. SPALIO 10 D. ĮSAKYMO NR. 1V-960 „DĖL PRIEIGOS, ĮSKAITANT TINKLŲ SUJUNGIMĄ, SUTEIKIMO IR TEIKIMO TAISYKLIŲ PATVIRTINIMO“ PAKEITIMO

2023 m. birželio 2 d. Nr. TN-249
Vilnius

Lietuvos Respublikos ryšių reguliavimo tarnybos taryba  nutaria:
. Pakeisti Lietuvos Respublikos ryšių reguliavimo tarnybos direktoriaus 2011 m. spalio 10 d. įsakymą Nr. 1V-960 „Dėl Prieigos, įskaitant tinklų sujungimą, suteikimo ir teikimo taisyklių patvirtinimo“:
. Pakeisti nurodytą įsakymą ir jį išdėstyti nauja redakcija (Prieigos, įskaitant tinklų sujungimą, suteikimo ir teikimo taisyklės nauja redakcija nedėstomos):

„LIETUVOS RESPUBLIKOS
RYŠIŲ REGULIAVIMO TARNYBOS
TARYBA

NUTARIMAS
DĖL PRIEIGOS, ĮSKAITANT TINKLŲ SUJUNGIMĄ, SUTEIKIMO IR TEIKIMO TAISYKLIŲ PATVIRTINIMO

Vadovaudamasi Lietuvos Respublikos elektroninių ryšių įstatymo 18 straipsniu, 23 straipsnio 14 dalimi bei 27 straipsnio 2 dalies 5 punktu, įgyvendindama 2018 m. gruodžio 11 d. Europos Parlamento ir Tarybos direktyvą (ES) 2018/1972, kuria nustatomas Europos elektroninių ryšių kodeksas, ir atsižvelgdama į 2010 m. rugsėjo 20 d. Europos Komisijos rekomendaciją 2010/572/ES dėl naujos kartos prieigos (NKP) tinklų prieigos reguliavimo, Europos elektroninių ryšių reguliuotojų institucijos patvirtintas Minimalių kriterijų standartiniam pasiūlymui gaires Nr. BoR (19) 238, Lietuvos Respublikos ryšių reguliavimo tarnybos taryba nutaria:
Patvirtinti Prieigos, įskaitant tinklų sujungimą, suteikimo ir teikimo taisykles (pridedama).“
. Pakeisti nurodytu įsakymu patvirtintas Prieigos, įskaitant tinklų sujungimą, suteikimo ir teikimo taisykles:
. Papildyti 573 punktu:
„. Operatorius, teikiantis interneto prieigos paslaugas, privalo nedelsiant blokuoti prieigą prie Nacionalinio kibernetinio saugumo centro prie Krašto apsaugos ministerijos (toliau – NKSC) nustatytų žalingų interneto resursų. Šio punkto pirmajame sakinyje nurodyta pareiga gali būti įgyvendinta vykdant DNS (angl. Domain Name System) užklausų į NKSC nustatytus žalingus interneto resursus filtravimą, naudojant NKSC siūlomas priemones ar įrankius.“
. Papildyti 574 punktu:
„. Operatoriai privalo užtikrinti galimybę trumpųjų vardinių žinučių, kurių siuntėjo laukelyje nurodoma raidinė numeracija, (toliau – vardinės SMS) turinio siuntėjui (toliau – siuntėjas) ir (ar) asmeniui, teikiančiam vardinių SMS persiutimo į viešąjį mobiliojo ryšio tinklą, paslaugas (toliau – SMS agregatorius) nurodyti siunčiamų vardinių SMS identifikacinius požymius, leidžiančius identifikuoti tikrąjį siuntėją (raidinis vardinės SMS pavadinimas, SMS agregatorius ir (ar) viešasis mobiliojo ryšio tinklas, iš kurio inicijuojama vardinė SMS, taip pat kiti su operatoriumi suderinti požymiai). Siuntėjui ir (ar) SMS agregatoriui nurodžius ir su operatoriumi suderinus šio punkto pirmajame sakinyje nurodytus identifikacinius požymius (toliau – suderinti identifikaciniai požymiai), operatoriai persiunčia į kitų operatorių viešuosius mobiliojo ryšio tinklus tik tokias to siuntėjo ir (ar) SMS agregatoriaus siunčiamas vardines SMS, kurios atitinka suderintus identifikacinius požymius. Operatoriai privalo vadovautis ir tarpusavyje keistis suderintais identifikaciniais požymiais. Gavę informaciją apie sukčiavimo atvejus, susijusius su vardinių SMS siuntimu, operatoriai privalo nedelsiant nutraukti tokių vardinių SMS persiuntimą.“
. Nustatyti, kad:
. šio nutarimo 1.2.1 papunktis įsigalioja 2023 m. birželio 15 d.;
. šio nutarimo 1.2.2 papunktis įsigalioja 2023 m. liepos 1 d.


Tarybos pirmininkė 	Jūratė Šovienė

